নয়াদিল্লি: সবরীমালা মন্দিরে সব বয়সের মহিলাদের প্রবেশের অধিকারে সম্মতি জানিয়েছে সুপ্রিম কোর্ট ৷ তবে, আয়াপ্পা ভক্তদের প্রতিবাদের জেরে সেভাবে মন্দিরে প্রবেশে এখনও সুযোগ পাননি মহিলারা ৷ এর মাঝেই মসজিদে মহিলাদের প্রবেশাধিকার এবং প্রার্থনা করার আবেদনের ভিত্তিতে শুনানি হয় মঙ্গলবার ৷ এই মামলার শুনানিতেই কেন্দ্রের জবাব তলব করল সুপ্রিম কোর্ট ৷ মসজিদে মহিলাদের প্রবেশ এবং প্রার্থনা করার অনুমতি চেয়ে সুপ্রিম কোর্টের দ্বারস্থ হন দুই মহিলা ৷ মহিলারা কেন এই সুযোগ থেকে বঞ্চিত হবেন ?
সংখ্যালঘু মহিলাদের মসজিদে প্রবেশাধিকারের মামলায় কেন্দ্রের জবাব তলব সুপ্রিম কোর্টের